योगी सरकार ने इसके तहत उन एजेंसियों पर भी कार्रवाई करने की बात कही है जो एजेंसियां पेपर कंडक्ट कराएंगी और उनके देखरेख के बावजूद अगर नकल होती है तो ऐसी एजेंसियां भी ब्लैकलिस्ट की जाएंगी। साथ ही अगर ये एजेंसियां सरकार से मान्यता प्राप्त होंगी तो उनकी मान्यता भी रद्द की जाएगी। बैठक के बाद सीएम योगी आदित्यनाथ ने बताया कि आयोग को निर्देश दिए गए हैं कि वह पुलिस-प्रशासन के साथ बैठकर ठोस कार्ययोजना बनाए। सीएम योगी ने कहा कि किसी भी प्रतियोगी परीक्षा में नकल से बचने के लिए परीक्षा के पहले ही कार्ययोजना तैयार करें जिससे नकल की संभावना ही खत्म हो जाए।